জাৰেড ডায়মণ্ড

জাৰেড মেছন ডায়মণ্ড (; জন্ম ১০ ছেপ্টেম্বৰ, ১৯৩৭) হৈছে এগৰাকী আমেৰিকান ভূগোলবিদ, ইতিহাসবিদ, নৃতত্ত্ববিদ, পক্ষীবিদ। দ্যা থাৰ্ড ছিম্পাঞ্জী (১৯৯১); পুলিৎজাৰ বঁটাৰে সন্মানীত গানছ্, জাৰ্মছ্ এণ্ড ষ্টিল (১৯৯৭); কলাপ্স (২০০৫), দ্য ৱৰ্ল্ড আনটিল য়েছটাৰডে (২০১২), আৰু আপহিভেল (২০১৯) হৈছে তেখেতে লিখা জনপ্ৰিয় গ্ৰন্থৰ নাম। তেখেতৰ মূল ক্ষেত্ৰ দেহতত্ত্ববিদ্যা যদিও; জাৰেড ডায়মণ্ডক নৃতত্ত্ববিদ্যা, বাস্তব্যবিদ্যা, ভূগোল আৰু বিৱৰ্তনীয় জীৱবিজ্ঞান আদিৰ দৰে একাধিক ক্ষেত্ৰত দখল আছে। তেখেত লছ এঞ্জেলছস্থিত কেলিফৰ্ণিয়া বিশ্ববিদ্যালয়ৰ ভূগোলৰ অধ্যাপক।

২০০৫ চনত প্ৰছপেক্ট আলোচনী আৰু ফৰেইন পলিচি আলোচনীয়ে ভোটিঙ যোগে যুগুতোৱা "বিশ্বৰ শীৰ্ষস্থানীয় এশগৰাকী বুদ্ধিজীৱী"ৰ তালিকাত জাৰেড ডায়মণ্ডে নৱম স্থান অধিকাৰ কৰে।

প্ৰাৰম্ভিক জীৱন আৰু শিক্ষা

১৯৩৭ চনৰ ১০ ছেপ্টেম্বৰত আমেৰিকা যুক্তৰাষ্ট্ৰৰ মাছাছুছেটছৰ বষ্টনত জাৰেড ডায়মণ্ডৰ জন্ম হয়। তেখেতৰ পিতৃ-মাতৃ আছিল আশ্বকেঞ্জী ইহুদী পৰিয়ালৰ, যিয়ে আমেৰিকা যুক্তৰাষ্ট্ৰলৈ প্ৰব্ৰজন কৰিছিল। তেখেতৰ পিতৃ লুইছ ডায়মণ্ড এগৰাকী শল্যচিকিৎসক আছিল। আৰু মাতৃ ফ্লোৰা (কাপলান) আছিল এগৰাকী শিক্ষক, ভাষাবিদ আৰু পিয়ানোবাদক।ডায়মণ্ডে ছয়বছৰ বয়সৰ পৰাই পিয়ানো শিকিবলৈ লয়।

সাতবছৰ বয়সতে ডায়মণ্ডে পক্ষী-নিৰীক্ষণৰ প্ৰতি এটা ৰাপ গঢ়ি তোলে। এই কামটো পৰৱৰ্তী সময়ত তেওঁৰ বিশেষ অনুৰাগলৈ পৰ্যবসিত হয় আৰু পক্ষীবিজ্ঞানত সম্পন্ন কৰা কিছুমান বিশেষ কৰ্মত সহায়ক হিচাপে পৰিগণিত হয়।.

জাৰেড ডায়মণ্ডে ৰক্সবাৰি লেটিন স্কুলত পঢ়া-শুনা কৰে। তাৰপিছত হাৰ্ভাৰ্ড কলেজৰ পৰা ১৯৫৮ চনত জৈৱৰাসায়নিক বিজ্ঞানত স্নাতক ডিগ্ৰী অৰ্জন কৰে। তাৰপিছত দেহতত্ত্ব আৰু জৈৱপদাৰ্থবিজ্ঞানত কেমব্ৰিজ বিশ্ববিদ্যালয়ৰ পৰা ডক্তৰেট ডিগ্ৰী লাভ কৰে। পৰৱৰ্তী সময়ত (৫০ বছৰ অতিক্ৰম কৰাৰ পাছত), ডায়মণ্ডে "পাৰিপাৰ্শ্বিক ইতিহাস"ত তৃতীয়টো কেৰিয়াৰ আৰম্ভ কৰে আৰু কেলিফৰ্ণিয়া বিশ্ববিদ্যালয়ত ভূগোলৰ অধ্যাপক হিচাপে কৰ্মনিৰ্বাহ কৰে। ডায়মণ্ডে ৰোমস্থিত LUISS Guido Carliতো শিক্ষাদান কৰে। ১৯৯৯ চনত তেখেতে বিজ্ঞানত ৰাষ্ট্ৰীয় পদক অৰ্জন কৰে। ২০০৯ চনত ৱেষ্টফিল্ড ষ্টেট বিশ্ববিদ্যালয়ে তেখেতক সন্মানীয় ডক্তৰেট ডিগ্ৰী প্ৰদান কৰে।

ডায়মণ্ডৰ মূল ক্ষেত্ৰৰ বিষয় হৈছে "পিত্তস্থলীত নিমখ শোষণ।" বাস্তব্যবিদ্যা আৰু পক্ষীবিজ্ঞানতো তেখেতে কিছুমান পাণ্ডিত্যপূৰ্ণ কাম কৰিছে। কিন্তু জনপ্ৰিয় বিজ্ঞানৰ লেখক হিচাপেহে তেখেত অধিক পৰিচিত। তেওঁ বিচৰণ কৰা বিভিন্ন ক্ষেত্ৰসমূহৰ একাধিক বিষয়েৰে সেইসমূহ গ্ৰন্থ সমৃদ্ধ। বিদ্যায়তনিক বিচিত্ৰতাৰ বাবে ডায়মণ্ডক "পলিমেথ" (polymath) বুলি জনা যায়।

ব্যক্তিগত জীৱন

ডায়মণ্ডৰ পত্নী হৈছে মেৰি কোহেন। তেওঁ পলেণ্ডৰ ৰাজনীতিবিদ এদৱাৰ্ড ৱাৰ্ণাৰৰ নাতিনী। ডায়মণ্ড আৰু কোহেনৰ যঁজা সন্তান আছে। ১৯৮৭ চনত তেওঁলোকৰ জন্ম হৈছিল।

বঁটা আৰু সন্মান

১৯৭৫ বিশেষ সফলতাৰ বঁটা, আমেৰিকান গেষ্ট্ৰোএণ্টাৰোলজিকেল এছ'ছিয়েছন
১৯৮৫ মেকআৰ্থাৰ সংস্থাৰ "জিনিয়াছ" গ্ৰাণ্ট
১৯৮৯ আৰ্চি এফ. কাৰ পদক
১৯৯২ টেনাৰ প্ৰবক্তা, উটাহ বিশ্ববিদ্যালয়
১৯৯২ ৰ'নে পাউলনেক বিজ্ঞান বঁটা, The Third Chimpanzee ৰ বাবে
১৯৯২ লছ এঞ্জেলছ টাইমৰ পৰা বিজ্ঞানমূলক গ্ৰন্থ বঁটা
১৯৯৩ জীৱবৈজ্ঞানিক সমাজৰ পৰা ছান ডিয়েগো সংৰক্ষণ পদক
১৯৯৭ ফাই বেটা কাপ্পা বঁটা, Guns, Germs and Steel ৰ বাবে
১৯৯৮ পুলিৎজাৰ বঁটা, Guns, Germs and Steel ৰ বাবে।
১৯৯৮ কেলিফৰ্ণিয়া গ্ৰন্থ পুৰস্কাৰ,Guns, Germs and Steel ৰ বাবে সোণৰ পদক
১৯৯৮ বিজ্ঞানমূলক গ্ৰন্থৰ বাবে এভেণ্টিছ বঁটা, Guns, Germs and Steel ৰ বাবে
১৯৯৯ অ-কাহিনীমূলক ৰচনাৰ বাবে লানান সাহিত্যিক বঁটা
১৯৯৯ বিজ্ঞানৰ ৰাষ্ট্ৰীয় পদক
২০০১ পাৰিপাৰ্শ্বিক সফলতাৰ বাবে টাইলাৰ পুৰস্কাৰ
২০০২ বৈজ্ঞানক লেখা-মেলাৰ বাবে লিৱিছ থমাছ পুৰস্কাৰ
২০০৪ শিক্ষাবিদৰ সন্মানীয় উপাধিৰ এজন বিদেশী ধাৰক ফিনলেণ্ড একাডেমীত
২০০৫ কেমব্ৰিজৰ ট্ৰিনিটি কলেজত নিৰ্বাচিত সন্মানীয় সভ্য,
২০০৬ বিজ্ঞানমূলক গ্ৰন্থৰ বাবে ৰয়েল ছ'ছাইটিৰ বঁটা Collapseৰ বাবে (shortlisted)
২০১৬ বছৰটোৰ মানৱতাবাদী, আমেৰিকান মানৱতাবাদী সন্থা

নিৰ্বাচিত গ্ৰন্থাৱলী

১৯৯২: The Third Chimpanzee: The Evolution and Future of the Human Animal (-)
১৯৯৭: Why Is Sex Fun? (-)
১৯৯৭: Guns, Germs, and Steel: The Fates of Human Societies । একেখন কিতাপেই Guns, germs and steel: A short history of everybody for the last 13,000 years নামেৰেও প্ৰকাশিত হয়।
২০০৫: Collapse: How Societies Choose to Fail or Succeed
২০১০: Natural Experiments of History, জেমছ্ এ. ৰবিনছনৰ সৈতে
২০১২: The World Until Yesterday|The World until Yesterday: What Can We Learn from Traditional Societies?
২০১৫: The Third Chimpanzee for Young People: The Evolution and Future of the Human Animal
২০১৯: Upheaval: How Nations Cope with Crisis and Change

তথ্যসূত্ৰ

বাহ্যিক সংযোগ

ব্যক্তিগত ৱেবছাইট
কেলিফৰ্ণিয়া বিশ্ববিদ্যালয়ৰ ভূগোল বিভাগত ডায়মণ্ডৰ নিজা পৃষ্ঠা
জাৰেড ডায়মণ্ড: সমাজবোৰ কেনেকৈ ভাঙে? (TED ২০০৩)
জাৰেড ডায়মণ্ড: সমাজ এখনৰ বিকাশ ভালদৰে কেনেকৈ হ'ব পাৰে? (TED ২০১৩)
PBSত গানছ্, জাৰ্মছ এণ্ড ষ্টিল (সম্পূৰ্ণ প্ৰতিলিপি)
পৰম্পৰাগত সমাজৰ পৰা আমি কি শিকিব পাৰোঁ?, অক্টোবৰ ২০১৩

ডায়মণ্ডৰ লগত সাক্ষাৎকাৰ: To Solve a Crisis, We Have to Acknowledge It First

শ্ৰেণী:আমেৰিকা যুক্তৰাষ্ট্ৰৰ ব্যক্তি
শ্ৰেণী:আমেৰিকান লেখক
শ্ৰেণী:ইতিহাসবিদ
শ্ৰেণী:পক্ষীবিদ
শ্ৰেণী:পুলিৎজাৰ বঁটা বিজয়ী